o
Võib-olla mõtled vahest, kas oled Jumalale meelepärane.
Täna saad teada.
IGAPÄEVAELU RÕÕMUD Hirmu dünaamika 2/2
Hirm võib meid niimoodi valitseda, et läheneme pea kõigele
pigem hirmus kui usus.
On mitmesuguseid hirme.
Meis tekitab hirmu mõte, et Jumalal pole meist hea meel.
Paljudel on ebamäärane tunne, et Jumal on nendega rahulolematu.
Kardame, et me ei tee piisavalt palju või et teeme liiga palju.
Palvetasin küll, kuid kardan, et mitte piisavalt kaua.
Palvetasin küll, kuid kardan, et ei rääkinud piisavalt Sõna.
Palvetasin, kuid ei tundnud Jumala ligiolu. Ma vist ebaõnnestusin.
Kardan, et minul pole võidmist.
Lugesin Piiblit, kuid kardan, et lugesin valest kohast.
Lugesin Piiblit, kuid kardan, et ma ei mõista seda,
kuna tund aega hiljem ma isegi ei mäleta, mida ma lugesin.
Kardan, et Jumal on minus pettunud.
Üritasin hommikul palvetada, kuid jäin magama.
Miks me ei vaata asja positiivselt: "Jumal, ärkasin, et palvetada,
ma ei saavutanud palju, kuid mu südameasend oli õige.
Ma ei mäleta võib-olla palju, kuid usun, et see on tallel.
Sa ütlesid, et meenutad mulle kõike, kui seda vajan, nii et
anna mulle see, mida hommikul lugesin, kui seda vajan!"
Oleme nii seaduslikud!
Jõllitame seadusi.
Piibel õpetab, et seadus imeb inimestest elu välja,
seadus suretab, kuid Vaim teeb elavaks.
Kui lõbus meil võiks Jumalaga koos olla ja Temal koos meiega,
kui muutuksime laste sarnaseks!
Piibel ütleb:"Kui te ei saa laste sarnaseks, ei naudi te jumalariiki."
Sul võib Seaduse järgi olla koht taevas, kuid sa ei naudi teekonda.
Me peame muutuma laste sarnaseks.
Nad annavad kergesti andeks, saavad kiiresti asjadest üle,
nad ei liialda ning nad naudivad kõike, mida nad teevad.
Kui paljud mõistavad, millest ma räägin?
Rahunege, ärge olge kõige suhtes nii intensiivsed!
Osadel teist on analüüsihalvatus (ing. k. analysis paralysis).
Oled justkui halvatud, kuna sa ei tee midagi muud, kui analüüsid iseend:
oma palveelu, lugemist, teiste tegusid, mida võrdled enda omadega.
Sul on pikk nimekiri asjadest, mida teed valesti ja sa
pole tükk aega mõelnud sellele, mis on hästi.
Sa pead mõistma, et meis kõigis on mitmeid vigu.
Ära muretse, mõeldes, kas sul on ehk mõni viga. Kinnitan, et sul on!
Vabastan inimesi hirmudest. Meis on midagi viga ja
Jumal teadis seda juba siis, kui Ta meist kinni haaras!
Sa pole Jumala jaoks üllatus! Ta ei istu taevatroonil ja ohka:
"Mida küll Joyceiga teen, Ma ei arvanud, et ta niimoodi käitub!"
Tema näeb kõike algusest lõpuni.
Sind pole liiga raske muuta, ei ole liiga hilja,
sa pole teinud liiga palju vigu, Jumal armastab sind ja
ja Temal on sinu suhtes palju enam lootust, kui sinul enda suhtes.
Matteuse 3. peatükk
Kas keegi tahab olla julge? Siin on kaks salmi.
Siin on vaja julget inimest. Mt. 3:16-17.
"Kui nüüd Jeesus oli ristitud, tuli ta kohe veest välja.
Ja vaata, taevad avanesid ning ta nägi, kuidas Jumala Vaim laskus otsekui
tuvi ja tuli tema peale, ja ennäe, hääl taevast ütles:
"See on minu armas Poeg, kellest mul on hea meel!"
Jeesus on ristitud, Vaim tuleb tema peale.
Imeline, väe vaim. Taevast kostab hääl:
"See on Mu Poeg, kellest mul on hea meel."
Oot-oot.
Mt. 17:5: "Kui ta alles rääkis, ennäe, helendav pilv varjas neid.
Ja ennäe, hääl ütles pilvest: "See on minu armas Poeg,
kellest mul on hea meel, teda kuulake!"
Küsin teilt ühte asja.
Kui Jeesus vajas kuulda ja uskuda seda kaks korda...
Hääl taevast ei öelnud: "Sa ei palvetanud ega
lugenud täna piisavalt palju!"
Kiusasid kassi, lõid koera. Sa ei kohelnud lapsi hästi.
Karjusid ühe inimese peale liikluses. Oled laisk, isekas jne.
Vaenlane lömitab enamikke meist juba enne seda, kui me voodist tõuseme.
Kas kuuled tõustes kohe nimekirja sellest, mida tegid eile valesti?
Kas on nii, et kui sa teed midagi, siis see ei tundu vale,
võid seda isegi nautida, kuid peale seda tuleb hukkamõist.
Jumal ei tegutse niimoodi.
Kui Ta ei taha seda, oleks Ta seda juba varem öelnud.
Ta poleks oodanud, et saaks sinu enesetunde hiljem ära rikkuda.
Ära karda, et sa pole Jumalale meelepärane!
Ava oma suu! Harjutame seda, kuid jätka kodus.
Kui see on sinu jaoks uus, siis tunned end algul supertobedalt.
Ava oma suu ja ütle: "Olen Jumala laps ja
Temal on minust hea meel."
Mõni mõtleb:"Iilusti öeldud, kuid sa ei tunne mind!
Jeesuse kohta on loomulik nii öelda, sest Ta ei teinud midagi valesti."
Tead, mis? Mõtle, kui Jeesus oleks tagasi lükanud selle,
mida Isa Talle ütles! Ristimisel vajas Jeesus seda,
kuna Ta alustas oma teenimistööd. Kui tahad teha midagi Jumalale,
teenida ja aidata kedagi, siis sa ei saa kogu aeg
teha inventuuri oma vigadest.
See hoiab su mõtted sul endal ning sa ei saa teistele keskenduda.
Me ei mõtle tavaliselt seda, isegi oma vigadele keskendumine on isekas.
See on minajumalateenistus!
Me ei mõtle muule kui mina, mina, mina , mina...
Peame saama oma mõtted lahti iseendast, et mõelda,
mida saame kellegi teise jaoks teha, ning tunnistada oma vigu.
Kui Jumal annab meile mingis valdkonnas patutundmise, me ei saa
kõrvale hiilida, vaid ütelda: "Jumal, Sul on õigus.
Olen selles asjas puudulik ja tahan muutuda,
vajan su abi, uurin seda probleemi, kuid samal ajal
usaldan Sind, et teed minus tööd ja et saan külvata teiste eludesse."
Mida rohkem ma teenin teid, seda rohkem Jumal muudab mind.
Mida rohkem sirutud teisteni, seda rohkem muudab Jumal sind.
Sa ei saa muutuda, keskendudes vigadele.
Jah, peame oma vigadele näkku vaatama ja ennast kontrollima.
Peame võtma vastutuse, kui Jumal meile millestki räägib.
See pole Piiblile vastav, kui me ei võta vastutust ja
me peaks asja pärast palvetama. Kuid peale seda ei peaks
kandma koormat oma tehtud vigade pärast.
Kui ka teaksin 10 asja enda kohta, mis on just praegu valesti ja
ma loetleksin need teile ette, siis ma võiksin ikkagi öelda:
"Olen Jumala laps ja Temal on minust ikkagi hea meel!"
Küllalt ebakindel aplaus.
See ei olnud rõõmus ja vägev aplaus.
Jumal tunneb meie südameid, Ta tunneb sinu südant.
Su käitumine liikluses polnud võib-olla ideaalne, vähemalt sa tulid kohale.
Loodetavasti peale seda koosolekut käitud sa tagasiteel paremini.
Ma ei suhtu pattu kuidagi kergelt, kuid see ei aita kaasa me muutumisele,
kui tunneme end kogu aeg hukkamõistu all olevat.
Hukkamõist imeb sinust elu ja energia ära, see ei paranda midagi.
"Kardan, et Jumalal pole minust hea meel." See võib olla hirm,
millele sa pole selles kontekstis üldse mõelnud.
Olen palju jutlustanud ja kulutanud palju aega, mõeldes,
millised on minu ja teiste probleemid.
Jumal näitas mulle, et enamasti inimesed kardavad, et olen
enamike peale vihane ja tahan neid lüüa jne.
Nad ei mõista armu, heasüdamlikkust.
Me ei mõista seda, et Jumal näeb meie südamesse.
Kui annad iga päev oma parima,
ka siis, kui sa alati pole edukas, vajad sa just selleks Jeesust.
Ta ei surnud täiuslike inimeste eest.
Jeesus tuli haigete, mitte tervete jaoks.
Mitte hästi hakkama saavate, vaid vajaduses olevate jaoks.
Peab lihtsalt olema piisavalt alandlik, et võtta Jumalalt abi vastu.
Alusta oma hommikut peegli ees: "Olen Jumala laps ja
Temal on minust hea meel!" Alguses tunned end täiesti tobedana.
Venlane ütleb kohe: "Kes sa oma arust oled?
On solvav endast midagi arvata!" Meie probleemiks on see,
et arvame, et iseendast hästi rääkimine on solvav ja vale.
Mul on nõrkusi, kuid mul on ka tugevusi.
On palju asju, mida ma ei oska, kuid on palju asju, mida oskan.
Ma pole kõiges hea, kuid paljudes asjades küll.
Neid asju, milles olen hea, on rohkem.
Tugevusi on rohkem, kui nõrkusi.
Lisaks oma nõrkustele, pead sa tundma oma tugevusi.
Kas oled tähele pannud, et kurat ei räägi su tugevustest?
Ta ei tuleta meelde inimesi, keda õnnistasid või kohtlesid hästi,
kelle maja ehitasid või andsid oma kella, kuna see neile meeldis,
või kellele ostsid süüa. Seda ta sulle ei meenuta.
"Lugesid vaid 15 minutit Piiblit täna!
Siis jäid magama ega palvetanud!"
"Sa ei teinud seda, ega seda, ega seda..."
Kas sul pole juba tema süüdistustest kõrini?
Kas suhtud oma elusse julgelt või kartlikult?
Kas elad oma elu liiga ettevaatlikult?
Piibel õpetab meid kaaluma, kuidas me elame.
Kuid me võime olla nii ettevaatlikud, et me kardame kõike.
Tahate, et ma jätkan?
Kontrollisin, kas ikka tahate veel midagi kuulda?
Kardame, et ei palveta piisavalt kaua, piisavalt hästi,
piisavalt kaua, me ei tsiteeri Piiblit piisavalt,
valmistame Jumalale pettumuse ja seetõttu
ei tohi me palvetada ja Jumal ei vasta meie palvetele,
kuna küsime liiga palju või küsime lihtsalt valesti.
Jakoobuse 5:16
Keegi peab täna abi saama.
Magan paremini, kui tean, et aitasin teid.
Jk. 5:16:"Tunnistage siis üksteisele patud üles ja palvetage üksteise
eest, et te saaksite terveks! "
Kui kavatseme oma patte tunnistada, lööb meisse hirm.
"Ma ei saa kellelegi öelda, mida ma tegin."
"Ma ei või tunnistada, et olen kade."
"Ma ei või tunnistada, et valetasin kellelegi."
"Ma ei või tunnistada, et olen ahne."
"Ma ei või tunnistada, et oma sõbra pulmas ma ei rõõmutsenud tema
pärast, kuna tahtsin hoopis ise abielluda."
"Ma ei saa seda kellelegi öelda." See, mida me hoiame pimedas,
omab meie üle meelevalda. Kas kuulsite?
See, mida me varjame, omab meie üle meelevalda.
Kui tood midagi valguse kätte, pole sellel su üle enam meelevalda.
Tuleks olla ettevaatlik selles suhtes, kellele rääkida.
Tema ei või sulle andestada. Vaid sa avaned ja see asi läheb välja.
See ei piina enam sind salaja. Kunagi kannatasin kadeduse all.
Ma ei tahtnud seda, kuid see valitses mind. Iga kord, kui teatud
inimest nägin, halvustasin teda. Kui teda õnnistati, halvustasin teda.
Ma ei mõistnud, et asja juur oli hukkamõist mu sees.
Ma pidasin end temast vaimulikumaks, seetõttu poleks tema tohtinud
olla minu arvates ka rohkem õnnistatud.
Maksan kümnist, palvetan iga hommik ja veedan Jumalaga aega.
Tema aga muutkui lõbutseb ja maksab 2 dollarit kümnist nädalas!
Kuna olin hukkamõistev, olin tema peale kade.
Oleme sageli kadedad, kuna mõtleme iseendast paremini
ja teistest halvemini, kui peaks.
Meie oleks nende õnnistust väärt, kuid nemad mitte.
"Olen kaua usklik olnud, tema sai 2 nädalat tagasi päästetud!"
"Olen uskunud Jumalasse 20 aastat, sina 6 kuud! Ja said selle!"
Me peaksime ütlema:"Jumal, sa tead, mida Sa teed.
Usaldan sind. Kui võid seda teha ühele, võid seda teha ka teisele.
Kui minu aeg pole veel käes, siis on see tulemas!"
Tõde on selles, et sa ei saa kunagi seda, mida igatsed, kui kadestad teisi.
Kadedus on tunne.
See pole võib-olla su südameasend, kuid see on tunne,
mille äratavad valed mõtted. Vahest saab sellest mõttekõrgistus.
Mu mõistuses on kindlustus, mille mu mõtted ehitasid.
Palvetasin, et see kaoks ära. Jumal:"Tunnista see üles oma mehele."
"Ma ei taha seda teha!
Tahan, et Dave peaks mind vaimulikuks ja mitte kadedaks."
Meid ei häiri, kui keegi teine tunnistab meile oma patte.
Siis saame ise olla nii vaimulikud:
"Vennas, mul on sulle Piiblist üks sobiv kirjakoht...
Nõnda ütleb Issand..."
Mäletan ikka veel, kuidas läksin Davei juurde ja ütlesin:
"Pean sulle pihtima. Kas palvetaksid koos minuga?"
Nii lihtne see oligi. Sa ei saa karta, mida keegi sinust mõtleb.
"Mis siis, kui ta räägib kellelegi?"
Mis siis?
Niikuinii läheb enamik meist samadest asjadest läbi.
Saaksime rohkem abi, kui oleksime avatumad ja
me ei püüaks nii väga üksteisele muljet avaldada.
Kui meeldin sulle ja arvan, et meeldin, kuna tulid koosolekule,
siis üks põhjustest on, et ma olen avatud.
See pole mind kahjustanud.
See ei tee halba minu teenistusele, vastupidi,
tundub, et see on põhiline, mis inimestele meeldib.
Usun, et kui olen avatum, siis mul on paremad inimsuhted.
Sa peaksid olema ehtne ja haavatav.
Mis vahet seal on, mida teised mõtlevad?
Kui ka mõtlevad valesti, on see nende asi.
Vali kindlasti keegi, kes ei räägi saladusi välja.
Kuid isegi kui ta kellelegi räägiks, ära mõtle selle peale liiga palju.
Rääkisin Daveile probleemist ja palusin tema palvetoetust.
Rääkisin kadeduse objektist ja põhjustest. Ta ei küsinud:"Mida?"
"Kas sa äsja ei jutlustanud sel teemal?" Püüdsin endale jutlustada.
Ta palvetas minuga koos. Kogesin vabanemist selles asjas.
"Tunnistage siis üksteisele patud üles ja palvetage üksteise eest,
eest, et te saaksite terveks!
Õige inimese mõjuvõimas eestpalve saadab palju korda."
Mõtled: "Seal räägiti õigest inimesest."
Ahhaa!
Tahan sind uskuda, Joyce, kuid...
Jk 5:17 on meile näide.
"Eelija oli meiesugune inimene,
tunnete ja kiindumustega" (inglise k. tõlge)
Teisiti öeldes ta tegi vigu.
Suur ja vägev prohvet Eelija tegi vigu.
Ühel päeval
Karmeli mäel
tappis ta üksinda 450 kurja Baali prohvetit
ja lõikas nende kehad tükkideks.
Raske päevatöö!
Loeme seda sageli, mõtlemata, kui raske töö see võis olla.
Ta tappis ja lõikas 450
kurja valeprohvetit.
Kohe järgmisel päeval
kuulis ta ühe naise käest alarmeerivaid sõnu,
oli oma teenija suhtes pahane: "Jäta mind rahule!"
Ta põgenes üksinda kõrbe.
Ta tahtis surra, masendus ja hakkas negatiivselt rääkima.
Eelija oli inimene.
Sa oled inimene.
Ära püüa olla Õde Superkristlane,
või Vend Supervaga.
Aamen?
Võime elada üleloomulikku elu vaid seetõttu,
et Jumal lisab "üle" meie "loomulikule".
Aamen?
Ta tahab seda teha, kuid kõigepealt peame tunnistama oma loomulikkust.
Eelija oli samasugune nõder inimene, nagu meie,
kes palus lakkamatta ning vihma ei sadanud aastaid.
Siis ta palus vihma ja 3.5-aastase põua järel
hakkas uuesti vihma sadama.
See räägib meile:"Kuulge, kas olete sellest väga erinevad?
Eelija armastas Jumalat ja tegi oma parima, ka temal oli musti päevi.
See, mida usud oma jumalasuhte kohta, on väga oluline.
Oleme Jumala lapsed ja ka siis, kui Ta pole kõigega, mida teeme,
nõus, on Tal meist hea meel, kui me usume Temasse.
Pakume ühte oma parimatest materjalidest:
4 cd-õpetussari "Mõistuse lahinguväli"
ja samanimelist, populaarset raamatut.
See on meie enim müüdud raamat, üle 2 miljoni eksemplari.
Saat kingituseks ka Caroline Leafi raamatu
"Who Switched Off my Brain?" ("Kes lülitas mu aju välja?")
Saad teaduslikke fakte sellest, kuidas mõistus töötab. Õnnistusi!
Telli Joycei 4 cd-õpetussari ja raamat "Mõistuse lahinguväli"
Saad kingiks raamatu "Who Switched Off My Brain?"
Järgmises osas:
Kui tahame näha Jumala õnnistusi oma elus,
siis me ei saa enam seda tahta, mida kurat meile soovib.
Peame olema üksmeeles Jumalaga.
Nägin, et mu elu ei muutunud. Ma pidin muutma seda.
Kui lugesin raamatut, kukkusid koormad õlgadelt.
Õpid rahunema ja nautima oma käesolevat hetke.
Siin sees on rõõm. -Elu lihtsus.
See naine teab, millest räägib. Aitäh, Joyce!
"100 Ways to Simplify Your Life." ("100 nippi igapäevaelu lihtsustamiseks")
Tõlge: Lemme-Getter Bogatkin